Broj: 711-I-915-M-108-20/21-06-11

Zagreb, 21. svibnja 2021.g.

**Povjerenstvo za odlučivanje o sukobu interesa (u daljnjem tekstu: Povjerenstvo)** u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva na temelju članka 104. stavka 1. Zakona o općem upravnom postupku („Narodne novine“, broj 47/09.) i članka 30. stavka 1. podstavka 2. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI) dana 21. svibnja 2021.g. donosi sljedeći:

**ISPRAVAK ODLUKE**

 **Ispravlja se Odluka Povjerenstva broj: 711-I-671-M-108-20/21-05-11 od 9. travnja 2021.g. u predmetu dužnosnice Marice Jančić, općinske načelnice Općine Marija Gorica, na način da točka II. izreke navedene Odluke glasi:**

**„*II. Sukladno utvrđenom u točki I. ovog Mišljenja, Općina Marija Gorica može stupiti u poslovni odnos s trgovačkim društvom TRGOCENTAR MARIJA d.o.o., i to radi nabave sredstava za čišćenje i održavanje i ostalih potrepština za potrebe Općine Marija Gorica, sukladno ponudi podnesenoj 18. veljače 2021.g., u postupku jednostavne nabave, evidencijski broj JN-20/2021 te radi nabave reprezentacije, prigodnih poklon paketa za djecu i paketa za starije i nemoćne osobe, sukladno ponudi podnesenoj 18. veljače 2021., u postupku jednostavne nabave, evidencijski broj JN-21/2021*.“**

**O b r a z l o ž e n j e**

Povjerenstvo je na 121. sjednici, održanoj 9. travnja 2021.g. donijelo Odluku, broj: 711-I-671-M-108-20/21-05-11, kojom je u točki I. utvrđeno da su dužnosnica Marica Jančić, općinska načelnica Općine Marija Gorica te Općina Marija Gorica postupili sukladno uputama danim u Mišljenju Povjerenstva broj: 711-I-1562-M-108/20-02-11 od 23. listopada 2020.g. te da su upute provedene na način koji omogućuje izbjegavanje sukoba interesa dužnosnice i osigurava njezino zakonito postupanje u konkretnom slučaju. Sukladno utvrđenom, u toči II. izreke je odlučeno kako Općina Marija Gorica može stupiti u poslovni odnos s trgovačkim društvom TRGOCENTAR MARIJA d.o.o., i to radi nabave sredstava za čišćenje i održavanje i ostalih potrepština za potrebe Općine Marija Gorica, sukladno ponudi podnesenoj 18. veljače 2021.g., u postupku jednostavne nabave, evidencijski broj JN-20/2021 te radi nabave **sredstva za čišćenje i održavanje i ostalih potrepština** za potrebe Općine Marija Gorica, sukladno ponudi podnesenoj 18. veljače 2021., u postupku jednostavne nabave, evidencijski broj JN-21/2021.

Prilikom izrade pisanog otpravka navedene Odluke došlo je do pogreške u pisanju tako što je u točki II. izreke navedene Odluke, pogrešno naveden naziv postupka jednostavne nabave evidencijskog broja JN-21/2021. Umjesto naziva/predmeta nabave **reprezentacije, prigodnih poklon paketa za djecu i paketa za starije i nemoćne osobe**, omaškom je naveden naziv/predmet „sredstva za čišćenje i održavanje i ostalih potrepština“, što je predmet jednostavne nabave ev. broja JN-20/2021, kao što se u izreci prethodno i navodi.

Člankom 104. stavcima 1. i 2. Zakona o općem upravnom postupku („Narodne novine“, 47/15., u daljnjem tekstu: ZUP) propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima. Ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

Slijedom navedenog, Povjerenstvo je donijelo odluku kako je navedeno u izreci ovoga akta.

PRESJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnica Marica Jančić, elektronička dostava
2. Objava na internetskoj stranici Povjerenstva
3. Pismohrana